Ardeola

Ardeola estas genro de malgrandaj ardeoj, tipe 40–50 cm longaj kun enverguroj de 80–100 cm. Plej reproduktiĝas en tropika Malnova Mondo, sed la migranta Ralardeo loĝas en suda Eŭropo kaj Mezoriento kaj vintras en Afriko.

Tiuj ralardeoj estas fortikaj specioj kun mallonga kolo, mallonga dika beko, tipe sablokolora aŭ bruneca dorso, kaj koloraj aŭ striecaj gorĝareo kaj brusto. Somere, plenkreskuloj povas havi longajn kolajn plumojn. La ardeoj de la genro Ardeola transformiĝas dumfluge, kaj aspektas tre blankaj pro la brilaj blankaj flugiloj.

Ties reprodukta habitato estas marĉaj humidejoj. Ili nestumas en malgrandaj kolonioj, ofte kun aliaj vadbirdoj, kutime sur platformoj el bastonetoj en arboj aŭ arbustoj. La ino demetas 2-5 ovojn.

Tiuj ardeoj manĝas insektojn, fiŝojn kaj amfibiojn. Ili troviĝas ofte ĉe malgrandaj lagetoj kio estas tialo por la komuna nomo de ralardeoj.

 Specioj 
 Genro Ardeola — ralardeoj (6 specioj)
 Hinda ardeo, Ardeola grayii
 Ralardeo, Ardeola ralloides
 Ĉina ralardeo, Ardeola bacchus
 Indonezia ralardeo, Ardeola speciosa
 Madagaskara ralardeo, Ardeola idae
 Ruĝventra ralardeo, Ardeola rufiventris

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Eŭropo